title: Santa Anastasia
text: Santa Anastasia  ye un lugar aragonés d'o municipio d'Exeya d'os Caballers, en a comarca de Cinco Villas, provincia de Zaragoza y partiu chudicial d'Exeya d'os Caballers.
  
  A suya población ye de 435 habitants (2008).
  
  A localidat s'establió en os anyos 1960, quan se fació regano en a Bardenas d'Aragón con auguas d'o río Aragón recollidas en l'entibo de Yesa y distribuyidas por a canal de Bardenas, y os suyos primers pobladors estioron en parte chents que viviban en os lugars afogaus por ixe entibo, como Tiermas u Ruesta, u en atros municipios y lugars d'a comarca de Cinco Villas.
  
  Cheografía 
  A localidat de Santa Anastasia se troba situada a o sudueste d'Exeya d'os Caballers, a 346 metros d'altaria sobre o livel d'a mar y a o canto d'a carretera Exeya-Tudela.
  
  Economía 
  A economía de Sant Anastasia s'alazeta en l'agricultura de regano.
  
  Fiestas 
  25 de chulio: Fiestas patronals de Sant Chaime o Mayor.
  
  Lugars d'Exeya d'os Caballers
  Lugars de colonización en Aragón